b'\n_START_ARTICLE_\nToni Nieminen\n_START_SECTION_\nUspehi\n_START_PARAGRAPH_\nSvoje najve\xc4\x8dje uspehe je Finec z de\xc5\xa1kim obrazom osvojil zelo zgodaj, \xc5\xbee pri 17 letih je postal prvak na veliki skakalnici na olimpijskih igrah v Albertvillu leta 1992, na isti napravi pa je osvojil \xc5\xa1e zlato s finsko ekipo ter bron na mali skakalnici._NEWLINE_V sezoni 1991/92 je bil zmagovalec Novoletne turneje._NEWLINE_Leta 1994 je v Planici kot prvi \xc4\x8dlovek poletel \xc4\x8dez 200 metrov (natan\xc4\x8dneje 203 m) ter se obdr\xc5\xbeal na nogah._NEWLINE_Kasneje se v svetovnem pokalu ni najbolje uveljavil, dosegal je zelo povpre\xc4\x8dne rezultate. Proti koncu kariere je skakal samo v celinskem (kontinentalnem) pokalu. Upokojil se je po sezoni 2004/05.'